kardosdrur/scandi-wiki huggingface dataset:
Assassin's Creed: Brotherhood

Assassin's Creed: Brotherhood er et historisk tredjeperson-spil produceret af Ubisoft Montreal til Playstation 3 og Xbox 360 i november 2010, og udgivet til PC 17. marts 2011. Spillet er en fortsættelse af bestsælgeren Assassin's Creed II, som omhandler karakteren Ezio Auditore da Firenze og Desmond Miles. Spillet foregår mellem 1499 og starten af 1500-tallet, samt dele fra år 2012, hvor man styrer personen Desmond.

Handling 

Spillet er endnu et led i Assassin's Creed franchisen, og endnu engang handler det om Desmond Miles, som nu er på flugt med sine nyfundne venner, Lucy, Shaun og Rebecca på jagt efter Æblet (The Apple of Eden). De fire venner har nu søgt tilflugt i Monteriggioni, i fristedet under Villaen for at skjule sig fra Vidic og Abstergo. Endnu en gang må Desmond ind i Animus og leve som Ezio gjorde, for at finde ud af, hvor Æblet ligger gemt. I starten af spillet, bliver Æblet taget fra Ezio, men nu må han ud på en masse snigmorder-missioner og igennem mange forhindringer skabt af Cesare Borgia, Ezios nye nemesis.
Undervejs får Ezio dog hjælp af nogle borgere i Rom, der er trætte af Borgiafamiliens tyranni. Disse borgere slutter sig til snigmorderordenen, og kan tilkaldes til kamp når man har brug for det. Hver gang man sender en rekrut ud, stiger personen rang, og til sidst vil de blive optaget som fuldgyldige snigmordere.
Desmond har dog ikke lang tid igen, for Vidic er lige i hælene på ham, Lucy, Rebecca og Shaun, og hvis han får fingrene i dem, vil han helt sikkert dræbe dem alle og nedlægge nutidens snigmordere/frihedskæmpere.
Ezio kommer ud for det ene og det andet. Alt fra åbne kampe til de klygtiske snigmordermissioner, hvor man er sendt ud for at dræbe forskellige magtfulde rigmænd indenfor Borgian, alt imens man passer på, at vagterne ikke ser én.

Eksterne henvisninger 
 Assassin's Creed Wiki

Brotherhood
Computerspil fra 2010
Muusap Atuarfia

Muusap Atuarfia er folkeskolen i bygden Saattut på vestkysten af Grønland.

Skolen har ca. 32 elever, fordelt på tre klasser (1. til 9. klassetrin). De har bl.a. videokonferenceudstyr for at drive fjernundervisning. Ca. fem lærere er ansat her. De har kun én lærerbolig, men søgte i 2006 om bygning af en ny i 2007.

Referencer 

Uddannelsesinstitutioner på Grønland
Qaasuitsup Kommune
Classerkirken

Classerkirken eller De Classenske Boligers Kirke var en kirke på Godthåbsvej på Frederiksberg, som hørte til arbejderbebyggelsen De Classenske Boliger. Kirken var ligesom boligerne bekostet af Det Classenske Fideicommis. Kirken stod færdig 1880, men blev nedrevet 1911 og afløst af Godthaabskirken. Ved indvielsen fik kirken sit eget sogn, De Classenske Boligers Menighed, der blev nedlagt igen 1909.

Kirken blev opført 1878-80, grundstenen nedlagt 20. august 1878 og kunne indvies 19. juni 1880. Arkitekt var fideikommisets faste arkitekt, Vilhelm Tvede. Kirken var opført på granitsokkel af røde mursten og bestod af skib med to korte korsudbygninger, kor mod nord og tårn med spir (97 fod) mod syd, i alt 80 x 48 fod. Det indre havde pudsede vægge og fladt bjælkeloft, koret dekoreret tøndehvælving. Over forhallen (tårnrummet) var et orgelpulpitur. På alterbordet et krucifiks, figuren af forgyldt gips. Prædikestol af træ med evangelistsymbolerne og en cementstøbt døbefont. Der fandtes en mindetavle med to sølvkranse over ordenskansler, direktør for Det Classenske Fideikommis, F.F. Tillisch, som blev flyttet til Godthaabskirken.

Da fidekommiset i 1909 solgte boligerne til Frederiksberg Kommune til nedrivning, opgav det samtidig Classerkirken, som lå uhensigtsmæssigt placeret midt på arealet. Samtidig med salget reserverede fideikommiset 75.000 kr. til opførelse af en ny kirke, Godthaabskirken, på en grund, skænket af proprietær, exam.juris. H.I. Nyeland. Godthaabskirken blev tegnet af Vilhelm Tvedes søn, Gotfred Tvede, og kirkebyggeriet blev således i familien.

Kirkens første præster var Johannes Levinsen, der døde allerede 1884 og Carl Johannes Tolstrup, der 28 år gammel blev præst ved Classerkirken i 1898. Tolstrup havde i 3 år efter sin embedseksamen været huslærer ved hoffet hos kronprins Frederik, den senere Frederik VIII.

Kilder 
 V.A. Falbe-Hansen, Harald Westergaard og Harald Weitemeyer, J.P. Trap: Kongeriget Danmark, bd. I. Indledende beskrivelse af Danmark, Kjøbenhavn og Frederiksberg, København: G.E.C. Gad 1906, s. 112. Online
 Godthaabskirkens historie 

Kirker i Frederiksberg Kommune
Forsvundne bygninger, konstruktioner og anlæg i Frederiksberg Kommune
Det Classenske Fideicommis
Kirke- og klosterruiner i Danmark
Trap Danmark
Vilhelm Tvede
Piareersarfik

Piareersarfik er det kommunale vejlednings- og opkvalificeringsscenter i Grønland.
Piareersarfik har generel information om uddannelses- og arbejdsmuligheder, og hvis borgere har brug for hjælp og vejledning til at komme i enten uddannelse eller lønarbejde, kan de henvende sig i deres lokale Piareersarfik. Der er Piareersarfik i alle grønlandske byer.

I Piareersarfik kan borgere få gode råd til jobansøgning eller få hjælp til at udfylde ansøgningsskemaer til uddannelse. Piareersarfik tilbyder også opkvalificerende kurser i grønlandsk, engelsk, dansk og matematik. Fag, der kan give borgere mulighed for videreuddannelse.

Eksterne henvisninger 
 Piareersarfiks hjemmeside   

Offentlige institutioner i Grønland
Qasigiannguani Efterskole

Qasigiannguani Efterskole er en efterskole i Qaasuitsup Kommune på vestkysten af Grønland. Dette er Grønlands første efterskole, og åbnede i august 2009, med plads til 80 elever.

Links 
 Skolens hjemmeside 

Uddannelsesinstitutioner på Grønland
Qeqertalik Kommune
Efterskoler
Sulisartut Højskoliat

Sulisartut Højskoliat er en højskole på Grønland. Den ligger i Qaqortoq (Julianehåb).

Det er en arbejderhøjskole, dvs. at den tilbyder arbejdsrelaterede kurser til både unge og ældre. Den blev bygget i 1977, men er udbygget flere gange senere.

Skolens vedtægter siger følgende om skolens opgaver:

Kilder

Links 
 Officielle hjemmeside 

Folkehøjskoler
Etableret i 1977
Uddannelsesinstitutioner på Grønland
Kujalleq Kommune
TII-Tasiilaq

TII-Tasiilaq (Tunumi Inuussutissarsiutitigut Ilinniarfik – Tasiilaq) er en erhvervsskole i Tasiilaq på Grønland.

Der tilbydes forskellige uddannelser indenfor bl.a. mekaniske fag og sundheds- og socialfag.

Links 
 Skolens hjemmeside 

Uddannelsesinstitutioner på Grønland
Bygninger, konstruktioner og anlæg i Sermersooq Kommune
Tasersuup atuarfia

Tasersuup atuarfia (tidligere Qaqortup atuarfia) er en folkeskole i Qaqortoq i Kujalleq kommune på sydkysten af Grønland. Før kommunerne blev slået sammen 1. januar 2009 lå skolen i Qaqortoq Kommune.

Skolen er sydgrønlands største, med ca. 600 elever og 60 lærere.

Kilder 

Uddannelsesinstitutioner på Grønland
Qaqortoq
Allan Heilmann

Allan Kristian Heilmann (født 9. december 1890 i Nykøbing Falster-1976) var en dansk forstkandidat, atlet og skøjteløber, som løb for Akademisk Idrætsforening og skøjtede for Kjøbenhavns Skøjteløberforening.

På løbebanen nåede Heilmann to sølvmedaljer ved de danske mesterskaber på 400 meter. Han blev dansk mester i hurtigløb på skøjter 1924 og
1929.

Heilmann blev student fra Metropolitanskolen 1908, cand. phil. 1910 og forstkandidat 1914 Hen var derefter 1914-1921 lærer, sekretær og underviser i tropeskovbrug under ØK
1923-1930. Han blev overklitfoged for Hjørring Amt i 1930 og flyttede til Skagen. Her anlagde han en bane for hurtigløb på skøjter.
 
Allan Heilmann blev 1913 gift med sangerinden Astrid Camilla Elisabeth Rechendorff, kendt som Biddy Heilmann. Ægteskabet opløstes, og han blev senere gift med Margrethe Lorentzen, enke efter kunstmaleren Frederik Lange.

Bibliografi 
Tropeskovbrug. Udgivet ved Kommissionen for Undervisning i Tropeskovbrug. 195 Sider. Kjøbenhavn 1917.

Danske mesterskaber 
Atletik
  1919 400 meter
  1918 400 meter
Hurtigløb på skøjter
  1924
  1929

Eksterne henvisninger 

 DAF i tal – Allan Heilmann
 Speedskating – Country histories Denmark 
 Danske Byer og Sogne Hjørring Amt side 170.

Sprintere fra Danmark
Atleter fra Akademisk Idrætsforening
Skøjteløbere fra Danmark
Forstmænd fra Danmark
Personer fra Nykøbing Falster
Embedsmænd fra Danmark
Danskere i 1900-tallet
Studenter fra Metropolitanskolen
Anthon Frederiksen

Anthon Frederiksen (født 1953 i Illumiut) er en grønlandsk politiker for Partii Naleraq. Han har tidligere været formand for Kattusseqatigiit (Kandidatforbundet) fra 1993, der officielt blev registreret som et politisk parti i 2005 og opløstes 2013. Fra 2001 til 2008 var han borgmester i Ilulissat Kommune. 

Frederiksen er uddannet indenfor politiet i 1974 og gjorde tjeneste i Ittoqqortoormiit, Upernavik, Qeqertarsuaq og Ilulissat. I 2000 fik han udmærkelsen DANVAR 2000 for 25 års tjeneste. 

Han var indenrigsminister i Regeringen Kuupik Kleist fra juni 2009 til marts 2013.

Eksterne henvisninger 
Biografi hos Landstinget

Politikere fra Kattusseqatigiit
Tidligere medlemmer af Landstinget
Medlemmer af Landsstyret
Politikere fra Naleraq
Gug Øst

Gug Øst er betegnelsen for den del af bydelen Gug i Aalborg, der er beliggende syd-sydøst for Nordjyske Motorvej. Gug Øst ligger fem kilometer syd for Aalborg centrum og grænser i vest og nord op mod Gug, i syd og øst grænser området op til åbne marker. Mod syd er nærmeste bebyggelse Visse og mod øst er nærmeste bebyggelse Sønder Tranders. Området er primært et boligområde med mange familieboliger. Flertallet af boligerne i området er opført fra 1950-1980 som parcelhuse. Der findes endvidere tæt-lav bebyggelser langs Zeusvej og Ledavej. På bl.a. Kronosvej og Kong Minos Vej ved det grønne område Gug Alper er et nyt boligområde under opførelse. I dette nye boligområde koster en parcelhusgrund omkring en million kroner, dermed er prisniveauet noget af det højeste i Aalborg.

Kilder 

Øst
Bydele og forstæder i Danmark
Hits (Joni Mitchell-album)

Hits  er Joni Mitchells første opsamlingsalbum (attende i alt), som blev udgivet i 1996. Det indeholder femten af hendes mest populære sange fra perioden 1969 til 1991. 

Samtidig med dette album blev også udsendt Misses, der ligeledes er et opsamlingsalbum, men indeholder numre, der ikke i samme grad blev populære.

Numre 
Alle  numre er skrevet af Joni Mitchell (bortset fra "Unchained Melody", der er skrevet af Alex North og Hy Zaret).

Cover 
På albummets forside er det centrale motiv et fotografi af en vej, hvor man ser parkerede biler længst væk. Foran dem ses en liggende person lidt på skrå, lidt til højre for midten. Personen, der kan være svær at se, kan være Joni Mitchell selv. Hun har spredt arme og ben og ligger, som om hun er død eller i hvert fald slået til jorden. 

Over og under fotoet er en bred hvid kant, bredest for oven, hvor også hendes navn og albummets titel ses, skrevet med maskinskrift, hvor titlen har cirka dobbelt så stor font som navnet. Titlen er endvidere med rød skrift, mens navnet er i sort.

Joni Mitchell-album
Album fra 1996
Ferritkernelager

Et ferritkernelager er en nu forældet type for internt lager i en computer. Lageret er opbygget af en matrix af små ferritkerner/ferritringe, der er trukket på et net af adresseledninger (tråde), således at hver ring er trådet på to adressetråde. Samtidig er alle ringe i en del af lageret trådet på den samme læsetråd. Ringene er lavet af hård ferrit, dvs. de kan holde på en magnetisering. Hver ring kan holde på én bit. Bittens værdi, 0 eller 1, er bestemt ved retningen af magnetiseringen, med eller mod uret (eller omvendt).

Skrivning 
Når man skal skrive en bit, sender man strøm gennem to adressetråde samtidig, en x og en y-tråd. Strømmen i hver tråd er ikke stærk nok til at ændre magnetiseringen i en ferritkerne, men der hvor de to tråde krydses, bliver strømmen stærk nok til at ændre magnetiseringen i lige netop den kerne, der sidder der.

Læsning 
Når man skal læse en bestemt bit, sender man igen en svag strøm gennem to adressetråde. Hvis den adresserede ferritkerne i forvejen har den ”skrevne” værdi, sker der ingenting. Hvis den derimod har den modsatte magnetisering, så skifter magnetiseringen af ferritkernen retning, og det inducerer et lille strømstød i den læsetråd, der går gennem alle kernerne. Dette strømstød eller fraværet af et strømstød registreres af computerens hukommelseskredsløb og det kan nu vide, hvad tilstanden var i netop denne ferritkerne. Udlæsningen fra lageret er imidlertid destruktiv, idet kernen jo kan have skiftet magnetiseringsretning. Derfor vendes signalet og den ødelagte bit genskrives.

Karakteristika 
Selv om ferritkerner efterhånden blev udviklet til at være ganske små, kan de dog ikke konkurrere med størrelsen af de halvleder RAM-chips, der blev udviklet i 1970'erne. Strømforbruget er også markant større. Til gengæld udmærker et ferritkernelager sig ved at beholde indholdet, selv om strømmen bliver afbrudt.

Kilder og henvisninger
 Sådan får man en jernring til at huske i Bogen om EDB København 1969 / William Cauchi

Digital elektronik
Computerhukommelse
Digitale hukommelser
Siverth K. Heilmann

Siverth Karl Heilmann (født 8. august 1953 i Maniitsoq) er en grønlandsk politiker og medlem af Landstinget. Han repræsenterer partiet Atassut.

Han voksede op som fisker og blev senere politimand og startede sin politiske karriere i 1989, da han blev valgt ind i kommunestyret i Maniitsoq Kommune, hvor han senere blev borgmester. 

Han blev valgt ind i Landstinget første gang i 1995, og var i perioden 2005-2009 Landsstyremedlem for Erhverv, Arbejdsmarked og Erhvervsuddannelser i Regeringen Hans Enoksen II.

Eksterne henvisninger 
 CV på Naalakkersuisut.gl 

Borgmestre fra Grønland
Politikere fra Atassut
Medlemmer af Landstinget
Medlemmer af Landsstyret
Inatsisartutmedlemmer
Kornblomstkvarteret

Kornblomstkvarteret udgør den sydlige del Hobrovejskvarteret i Aalborg. Mod øst grænser kvarteret op til Kærby, mod syd Skalborg, mod vest Hasseris. Fra Aalborg centrum er der tre kilometer mod syd til Kornblomstkvarteret. 

Den gennemgående vej gennem Kornblomstkvarteret er Kornblomstvej. Mod øst afgrænses kvarteret af Hobrovej, mod syd Skelagervej, mod vest Bejsebakkevej og mod nord Vestre Alle.

Kilder 

Hobrovejskvarteret
Kvarterer i Danmark
Ludwig Lindenschmit den ældre

Ludwig Lindenschmit den ældre (4. september 1809 i Mainz – 14. februar 1893 sammesteds) var en tysk arkæolog, historiemaler og litograf, bror til Wilhelm Lindenschmit den ældre, far til Ludwig Lindenschmit den yngre.

Lindenschmit uddannede sig først til kunstner i München under Peter von Cornelius, men gik over til arkæologi i 1846. I 1848 beskrev han en gravplads fra merovingertiden i skriftet: Das germanische Todtenlager von Selzen. Han var i 1852 et af de stiftende medlemmer af Römisch-germanisches Centralmuseum i Mainz og derefter dets direktør. Han beskæftigede sig i høj grad med at anskaffe gode afstøbninger og kopier af karakteristiske fortidsfund i andre samlinger.

Lindenschmit ville ikke høre tale om den opdeling af den forhistoriske tid i sten -, bronze- og jernalder, som de nordiske arkæologer forfægtede, men i sit værk Die Altertümer unseringer heidnischen Vorzeit (fire bind, 1858-90), der indeholder tegninger af NOR-oldtidsfund med korte beskrivende tekster, alt udført af ham selv, er fundene alligevel ordnet i afsnittene I, II og III, der helt modsvarer de tre ovennævnte tidsperioder. 

Sammen med Alexander Ecker udgav han Archiv für Anthropologie (i 1866 ff.).

Øvrige skrifter (udvalg) 
 Die vaterländischen Alterthümer der fürstlich hohenzoller'schen Sammlungen zu Sigmaringen ( 1860)
 Handbuch der Deutschen Altertümskunde ( 1880-89)
 Tracht und Bewaffnung den römisch Heere während der Kaiserzeit ( 1882)

Eksterne henvisninger 
 
 

Malere fra Tyskland
Historiemalere
Litografer
Grafikere fra Tyskland
Arkæologer fra Tyskland
Faglitterære forfattere fra Tyskland
Personer fra Mainz
Nikolaj Heinrich

Nikolaj Heinrich (født 1938) er en grønlandsk fisker, organisationsmand og politiker. Han stiftede i midten af 1980erne det konservative protestparti Issittup Partiia, men repræsenterede senere Siumut.

Heinrich blev borgemester i Nuuk Kommune 1. december 2007 efter at daværende borgmester Agnethe Davidsen døde og besad posten frem til 1. januar 2009, hvor kommunen indgik i den nye storkommune Sermersooq.
Da kommunalbestyrelsen skulle vælge ny borgermester ved et ekstraordinært møde på Nuuk Rådhus, var det i første valgrunde Heinrich og Per Berthelsen (Demokraterne) som fik flest stemmer, og i anden valgrunde fik Heinrich 8 stemmer, mod Berthelsens 5..

Heinrich var oprindelig fisker og blev skipper på en fiskerbåd, senere havde han job inden for fiskeriorganisationer. Han var medlem af Grønlands Landsting 1987-95..

Kilder 

Borgmestre fra Grønland
Johan Henningsen

Johan Emil Hans Henningsen (født 1876, død 1952) var en grønlandsk politiker.
Han var medlem af Forstandeskabene som Danmark oprettede på Grønland fra 1860, og blev senere et markant medlem Grønlands Landsråd da disse blev oprettet i 1908. 

Han var gift med Johanne Marie Gjertrud Fleischer (1880-1959), og sammen fik det datteren Elisabeth Johansen, som også blev politiker, og blev den eneste kvinde som blev stemt ind i Grønlands Landsråd. 

Politikere fra Grønland
Misses (Joni Mitchell-album)

Misses  er Joni Mitchells andet opsamlingsalbum (nittende i alt), som blev udgivet i 1996. Albummet indeholder fjorten numre udvalgt af Mitchell selv blandt de af hendes numre, der ikke blev specielt populære, men, som hun selv mente, var vigtige. Det blev udsendt samtidig med Hits, der ligeledes er et opsamlingsalbum, men er et mere traditionelt 'greatest hits'-album.

Mitchells pladeselskab ønskede at udsende et sådant 'greatest hits'-album, hvilket hun gik med til under betingelse af, at hun også kunne få lov til at udsende dette album.

Numre 
Alle  numre er skrevet af Joni Mitchell med mindre andet er angivet.

Cover 
På  albummets forside, der er designet af Joni Mitchell, er det centrale motiv et fotografi af en person foran en lille bil parkeret på en vej. Personen bøjer sig forover mod bilens dør, tilsyneladende i gang med at lave en tegning med kridt på vejen. Til højre for figuren ser man noget af tegningen, der kan ligne et spejlbillede af bilen. På grund af kroppens bøjning kan man ikke se personens hoved.

Over og  under fotoet er en bred hvid kant, bredest for oven, hvor man ser 'joni mitchell' og 'misses' skrevet med maskinskrift. Titlens bogstaver danner et lidt hoppende ord, der start med et stort 'M', mens de øvrige bogstaver bliver mindre og mindre. Titlen er med grøn skrift, mens hendes navn er i sort.

Joni Mitchell-album
Album fra 1996
ASL

ASL er et forkortelse for American sign language, som betyder: Amerikansk tegnsprog. I øvrigt det mest udbredte tegnsprog i verden. Ligesom de fleste lærer engelsk, lærer de fleste døve ASL.

 

Tegnsprog
Sprog i USA
Otto Jeremiassen

Otto Jeremiassen (født 21. juni 1961) er en tidligere Grønlandsk politiker.

Han repræsenterer partiet, Siumut pr. 2007 og var i en periode borgmester i Kangaatsiaq Kommune, og medlem af Grønlands Landsting. Som borgmester repræsenterede han kommunen i KANUKOKA; De Grønlandske Kommuners Landsforening.

Han har også været ét af Grønlands to medlemmer i Nordisk Råd. 

Han forlod aktiv landspolitik i 2009. 

Fremtil 2013 var han medlem af kommunalbestyrelsen i Qaasuitsup Kommunia.

Links 
 Profil på Norden.org
 Oplysning på kommunens hjemmeside 

Borgmestre fra Grønland
Polotsk

Polotsk (, ; , ; ; ) er en historisk by i Hviderusland, beliggende ved floden Daugava floden. Byen er centrum for Polotsk distrikt i Vitsebsk oblast og har  indbyggere(2015). Byen betjenes af Polotsk lufthavn, under den kolde krig lå Borovitsy flybase nær ved.

Historie 

Polotsk er første gang omtalt i skriftlige kilder i 862 (Nestorkrøniken). Byen har en lang historie, og var den vigtigste by i Fyrstedømmet Polotsk i middelalderen.

I 1240 blev Polotsk en vasalstat i det litauiske storfyrstendømme. Storfyrsten af Litauen, Vytenis annekterede byen med militær magt i 1307 og afsluttede den proces, som de litauiske fyrster indledte i 1250'erne. Polotsk modtog garantier om selvstyre: Storfyrsterne vil ikke indføre nyt, eller ødelægge det gamle. Det var den tidligste garanti af denne type storfyrstendømmet udstedte. Ved besættelsen Polotsk fik storfyrstendømmet kontrol over Daugava handelsrute, som var vigtig for de omkringliggende økonomier. Polotsk fik Magdeburgrettigheder i 1498, og byen var hovedby i Polotsk voivodskab i den polsk-litauiske realunion indtil 1772. Polotsk blev besat af Ivan den Grusomme i 1563, men ført tilbage til Storfyrstendømmet Litauen 15 år senere.

Efter Polens første deling i 1772 blev Polotsk russisk. Byen mistede herefter en del betydning, men var blandt andet hjemstedet for to slag under Napoleons felttog i Rusland i 1812. Ved det første slag ved Polotsk standsede den russiske hær Napoleons Grande Armées fremmarch mod hovedstaden Sankt Petersborg.

Polotsk er kendt for Skt. Sofia-katedralen, opført 1044-1066.

Kulturarv 
Byens katedral Skt. Sofia var et symbol på selvstændighedstrangen i Polotsk. Der er kirker med samme navn i Novgorod og Kijev, alle kirkerne har taget navn efter den oprindelige Hagia Sophia i Konstantinopel. Katedralen blev ødelagt af russiske tropper under Peter den Store. Det nuværende barokanlæg af Johann Christoph Glaubitz daterer sig fra midten af 1700-tallet. Ægte 1100-tals arkitektur har overlevet i klosteret Skt. Euphrosyne, som også har en neo-byzantinsk katedral, der er tegnet og bygget i 1893-1899 af Vladimir Korsjikov.

Kendte personer 
 Rogvolod (norrønt: Ragnvald)
 Rogneda af Polotsk (norrønt: Ragnhild)
 Vseslav af Polotsk
 Sofia af Minsk
 Andrei af Polotsk (Søn af Algirdas)
 Symeon fra Polotsk
 Francysk Skaryna
 Mary Antin

Galleri

Kilder

Eksterne henvisninger 

 Polotsk officielle hjemmeside 
 Polacak, om Polotsk 
 Fotos fra Radzima.org
 Polotsk historiske billeder
 Vejr i Polotsk 

Byer i Vitebsk voblast
Elisabeth Johansen

Elisabeth Maria Sara Johansen (1. august 1907 i Uummannaq – 21. juni 1993 samme sted) var en grønlandsk politiker.
Hun var den eneste kvinde som blev valgt ind i Grønlands Landsråd, forløberen til dagens Grønlands Landsting. Hun blev valgt ind for Uummannaq distriktet. Hun kom fra en politisk aktiv familie – bl.a. var hendes far (Johan Henningsen) et markant medlem af Grønlands Landsråd, da det blev etableret i 1911. Først i 1948 fik grønlandske kvinder ret til at stille op som kandidater til politiske valg.

Hun var uddannet jordemor, og havde dette som job. Men ved valget til et nyt Landsråd i 1959 blev hun opfordret til at stille op som kandidat,og hun blev valgt ind, og sad som Landsrådsmedlem til 1975 da hun gik på pension. Hele denne periode som den eneste kvinde i Landsrådet.

Da det grønlandske partier blev stiftet i 1977 meldte hun sig ind i partiet Siumut, og var medlem der til din død.

Hun blev ofte kaldt det eneste mandfolk i Grønlands Landsråd, hvilket siger meget om hendes position i grønlands politik.

Hun var gift med Karl Isak Kristian Victor Johansen, og fik 5 børn. To af disse blev også politikere; Severin og Lars Emil Johansen.

Udmærkelser 
 1960 – Den Kongelige Belønningsmedalje i sølv
 1973 – Ridder af Dannebrogordenen
 1981 – Æresborger i Uummannaq
 1989 – Nersornaat, Grønlands Hjemmestyres fortjenstemedalje, i sølv

Referencer

Eksterne henvisninger 
 

Politikere fra Grønland
Riddere af Dannebrog
Modtagere af Nersornaat i sølv
Modtagere af Den Kongelige Belønningsmedalje
Personer i Dansk Biografisk Leksikon
Personer i Dansk Kvindebiografisk Leksikon
Personer i Kraks Blå Bog (afdøde)
Personer fra Uummannaq
Søheltekvarteret

Søheltekvarteret er et kvarter i det vestlige Aalborg. Kvarteret udgør en del af bydelen Aalborg Vestby og er beliggende mellem Energi Nord Arena og Limfjorden ved Skudehavnen ca. en kilometer vest for Aalborg centrum.

I Søheltekvarteret har gaderne navne efter danske søhelte. Af søhelte der har lagt navne til veje i kvarteret er bl.a. Tordenskjold, Peder Skram, Herluf Trolle, Cort Adeler, Steen Bille, Olfert Fischer og Edouard Suenson. Den gennemgående vej gennem kvarteret er Kastetvej.

Bebyggelsen i Søheltekvarteret er primært lejlighedsbyggeri i 3-4 etager.

Kilder 

Aalborg Vestby
Kvarterer i Danmark